Un român a descoperit într-o peșteră din Caraș-Severin fragmente dintr-un meteorit gigantic, de mii de tone și vechi de peste 60 de milioane de ani, care ar putea fi „responsabil” de dispariția dinozaurilor, informează stirileprotv.ro.

Asteroidul a căzut pe Terra, provocând un impact devastator, urmat de o explozie puternică și un tsunami. Aceste fenomene extreme au dus la dispariția mai multor specii de plante și animale, printre care și dinozaurii.

Descoperirea a fost făcută de speologul Marius Paniti, în peștera de sub Cârșa. Bucăți din meteorit au fost deja trimise la NASA, care va stabili dacă acesta este într-adevăr cel care a dus la dispariția dinozaurilor.

Specialiștii spun că meteoritul care a dus la dispariția dinozaurilor s-a fragmentat la intrarea în atmosfera Terrei, bucăți din acesta fiind găsite în Sahara, Mongolia și China. Fragmentele de la Cârșa ar fi primele din meteorit descoperite în Europa.

